Referat Generalforsamling i Ejstrupholm Motion & Fitness 2018

Ejstrupholm Hallen onsdag den 21.02.2018 kl. 19.00

Referat i forhold til dagsorden:

1. Dirigent: John Hammer
2. Referent: Sussi T. Mortensen
3. Stemmetællere ikke aktuelt
4. Formandens beretning:

Niels Dammand beretter om et stille 2017. Vi har fået et par nye instruktører og det bliver spændende at se deres arbejde. Sløjfeprojektet arbejder pt på det nye Crossfit stativ i anlægget, de skulle gerne begynde opsætning i foråret, foreningen vil få stor glæde af de, i den udendørs træning på CrossGym holdet. Ellers kører holdtræningerne stabilt og der er netop afsluttet endnu et livsstilshold ved Mette Skiffard, hvilket igen var en succes. Vores samarbejde med svømmeklubben og LOF fortsætter, da holdene er godt booket og det er en god mulighed for, at tilbyde endnu mere til medlemmerne.

Bestyrelsen har indgået et samarbejde med lokale fitnessforeninger og kommunen om projektet "Bevæg dig for livet". Vi udarbejder en plan i samarbejde med Brande fitness, om opstarten af et "Rigtige mænd" hold, så det bliver et forsøg i 2018. Desuden har vi deltaget i netværksmøder med både Brande, Bording og Engesvang fitness om evt. samarbejde på flere platforme.

Haludvidelsen er stadig det brandvarme emne i foreningen, vi håber hallen indenfor de næste 2 år kommer i gang med byggeriet, så vi er meget positive og forventningsfulde. Det vil give mange flere muligheder for fremtiden i Foreningen.

5. Regnskabet er fremlagt og godkendt på mødet.

6. Der var ingen indkomne forslag udefra, men generalforsamlingen godkendte bestyrelsens forslag , om kontingentstigning på 20 kr. pr. medlem pr. måned

7. Valg til bestyrelsen.

 På valg var: Martin Thomsen, Niels Dammand, Stine Engmark og Niels Uhskov og alle blev genvalgt.

 Aktuel bestyrelse dags dato er således: Niels Dammand, Lars D. Hansen, Niels Uhrskov, Martin Thomsen, Lis Voldby, Stine Engmark og Sussi T. Mortensen.

 (Bestyrelsen vil konstituere sig på næstkommende bestyrelsesmøde.)

 1. suppleant: Annette Thomsen / 2. suppleant: Anita Nordmark

 Revisor: Kirsten Andersen (Kisser) / suppleant: Linda Hansen

 OBS: Lis Voldby har overtaget bestyrelsesposten fra Gitte Fasterholt, da hun er fratrådt før tid. Da bestyrelsen var i tvivl om proceduren, er en advokat fra DGI kontaktet og korrekt så overtager Lis nu den resterende tid af Gittes valgperiode.

8. Intet under eventuelt

 10 personer var fremmødt på generalforsamlingen, inkl. bestyrelsen.

 Martin Thomsen fra bestyrelsen var fraværende.

 Mvh. Ejstrupholm Motion og Fitness / Sekretær Sussi Timmermann Mortensen